text: CELEBRADES LES FINALS DEL CAMPIONAT DE CATALUNYA PER EQUIPS CADET TROFEU J.VENTURA "IN MEMORIAM" – Federació Catalana de Tennis
  CELEBRADES LES FINALS DEL CAMPIONAT DE CATALUNYA PER EQUIPS CADET TROFEU J.VENTURA "IN MEMORIAM"
  Aquest diumenge 25 de febrer, es van diputar les finals del campionat de Catalunya per equips cadet en categoria Or, Argent i Bronze.
  En el quadre masculí, la final la varen disputar el CT Cabrils, que va actuar com a local, i el RCTB1899, després de superar al CT Barcino i al RC Polo de Barcelona respectivament.
  La final no va necessitar de la disputa dels partits de dobles, donat que el RCTB1899 va ser superior al CT Cabrils en els partits individuals i es va imposar per 4/1.
  En el quadre femení, final entre el RCTB1899, que actuava com a local, i el CT Reus Monterols. Final molt disputada que es va resoldre en el partit de dobles a favor del RCTB1899, que amb la victòria aconseguia un nou històric doblet per al club barceloní.
  Títol per al CT Girona "A" superant al CT Vic "A" per 4/3 en una disputada final. El CT Girona, arribava a la final després de superar CT Torelló "A" per 4/1, mentre eque el CT Vic superava al Can Melich "A" per un ajustat 4/3.